Case ID: 1207286
Sentence 290: Eyni zamanda məhkəmə hesab edir ki, Təqsirləndirilən şəxs xx xxxxxxxx 2019-cu il tarixdə “Azərişıq” X4 Suraxanı rayon İşıq İdarəsində işdə olduğu zaman Lalənin ona zəng edib övladı Xəzana görə aralarında düşmənçiliyin olmasının istəmədiyinə, xx xxxxxxxx 2019-cu il tarixdə görüşüb söhbət etməyi təklif etməsinə, Laləyə Bakı şəhəri, Sabunçu rayonu, Bakıxanov qəsəbəsi, Dəmir yolu stansiyasının yaxınlığında olan parkda görüşməyi təklif etəsinə, sonuncu isə işdən gec çıxdığını bəhanə gətirib saat 21:00 radələrində evlərinin yaxınlığında olan dayanacaqda görüşmələrini istəməsinə, qeyd edilən tarixdə və vaxtda Lalənin dediyi yerə getməsinə, orada 30 dəqiqə gözlədikdən sonra Lalənin gəlmədiyini görüb ona zəng etməsinə, lakin sonuncunun zənglərinə cavab verməməsinə, həmin günü saat 21:45-də dayanacaqda olduğu zaman keçmiş qayınatası Hüseynin əlində çubuqla yaxınlaşaraq onu təhqir edib gəlməyinin səbəbini soruşmasına, Hüseynə qızı Lalənin xahişi ilə gəldiyini bildirməsinə, Hüseyn isə onun dediklərinə məhəl qoymadan əlləri ilə bədənindən tutub sıxaraq, onu ölümlə hədələməsinə dair ifadəsi işdə olan digər sübutlarla təsdiq olunmadığına görə qəbul edilə bilməz və cinayət məsuliyyətindən yayınmaq üçün özünümüdafiə məqsədi ilə verilmiş sayılmalıdır.Cəza təyin edərkən məhkəmə törədilmiş cinayətin xarakterini və ictimai təhlükəlilik dərəcəsini, Təqsirləndirilən şəxs mənfi xarakterizə olunmayan şəxsiyyətini, əvvəllər məhkum olunmamasını, habelə təyin olunan cəzanın onun islah olunmasına və ailəsinin həyat şəraitinə təsirini nəzərə alır.